|  |  |
| --- | --- |
| **UPRAVNI ODJEL ZA POLJOPRIVREDU, RURALNI RAZVOJ, ZAŠTITU OKOLIŠA I PRIRODE**   1. **IZMJENE I DOPUNE PRORAČUNA** | |
| **NAZIV PROGRAMA:** | **Razvoj poljoprivrede**  **1.810.832,24 kn** |
| **AKTIVNOST :** | Poticanje poljoprivredne proizvodnje |
| **POZICIJA:** | 2538-1 Subvencije poljoprivrednicima, obrtnicima, malim i srednjim poduzetnicima  **1.735.832,24 kn** |
| **CILJ PROGRAMA:** | Povećanje produktivnosti i stvaranje novih radnih mjesta na obiteljskim poljoprivrednim gospodarstvima, usvajanje novih znanja i tehnologija koja se primjenjuju u poljoprivrednoj proizvodnji, a sve u cilju kvalitetnijeg ukupnog razvoja Sisačko-moslavačke županije. |
| **OBRAZLOŽENJE PROGRAMA:** | Riječ je o namjenskim sredstvima (sukladno članku 49. Zakona o poljoprivrednom zemljištu stavak 1. i 3. „Narodne novine“, broj 20/18,115/18 i 98/19 ) koja su prihod od zakupa i kupoprodaje poljoprivrednog zemljišta. Kako u 2021. godini po toj Poziciji nismo ništa isplatili, a uprihodovali smo 970.832,24 kn, namjera nam je ove godine u ranu jesen raspisati potpore u poljoprivredi u iznosu od oko 1.500.000,00 kn te iz tog razloga želimo iz proračunskog viška prebaciti navedena sredstva na spomenutu poziciju kako bi osigurali uvjete za raspisivanje Javnog poziva za potpore u poljoprivredi. |
| **NAZIV PROGRAMA:** | **Kreditiranje poljoprivredne proizvodnje**  **0,00 kuna** |
| **AKTIVNOST:** | Otplata kredita |
| **POZICIJA:** | 2552-1 Otplata glavnice primljenih zajmova od državnog proračuna  **0,00 kn** |
| **OBRAZLOŽENJE PROGRAMA:** | Sisačko-moslavačka županija je s Ministarstvom poljoprivrede i šumarstva (sada Ministarstvo poljoprivrede) zaključila Ugovor o poslovnoj suradnji u provedbi Programa kreditiranja razvitka poljoprivrede za 2001. godinu, te za 2002. i 2003. godinu. Sukladno članku 10. navedenih ugovora naplaćena sredstva od krajnjih korisnika kredita koja se odnose na povrat dijela kredita odobrenih iz sredstava Ministarstva, banka će prenositi svakog petnaestog dana u mjesecu za prethodni mjesec u korist računa Državnog proračuna Republike Hrvatske.  Sisačko-moslavačka županija je od 2007. godine tražila Ministarstvo brojeve računa Državnog proračuna Republike Hrvatske kako bi mogla obavijestiti odabrane banke da razmjerno uplaćuju sredstva od povrata ovog kreditnog Programa u Državni proračun, odnosno proračun Sisačko-moslavačke županije. Tražene brojeve računa nam je Ministarstvo poljoprivrede dostavilo tek 8. veljače 2013. godine.  Odmah po primitku brojeva računa za uplatu povrata sredstava u proračun Republike Hrvatske za Sisačko-moslavačku županiju o istima smo obavijestili Hrvatsku poštansku banku d.d. i Privrednu banku Zagreb d.d. te od njih tražili da izvrše srazmjernu uplatu sredstava u proračun Republike Hrvatske, odnosno proračun Sisačko-moslavačke županije. Banke su postupile slijedom naše obavijesti te počele sa srazmjernom uplatom.  Obzirom da su tek od ožujka 2013. godine banke počele vršiti srazmjernu uplatu, a do tada su sva sredstva bila uplaćivana u proračun Sisačko-moslavačke županije nastao je dug koji se trebao vratiti u Državni proračun Republike Hrvatske.  Osnovni cilj ove aktivnosti je povrat duga koji se temelji na (Predmet: Revizija financijskog poslovanja Sisačko-moslavačke županije vezano uz sredstva za kreditiranje poljoprivrede, očitovanje, traži se KLASA: 403-01/11-01/6, Urbroj:0525-07/0539-14-208, Zagreb, 25. travnja 2014. godine ) zahtjevu Ministarstva poljoprivrede i Državne revizije |
|  |
| **OPIS/CILJ PROGRAMA:** | Obzirom na katastrofalni potres koji je zadesio Sisačko-moslavačku županiju u prosincu 2020. godine Ministarstvo poljoprivrede dalo je „novu“ Suglasnost za prihvat dinamike uplate po terminskom planu povrata kumuliranog duga po kreditima iz udruženih sredstava Ministarstva i Županije (21. travnja 2022. godine KLASA: 403-01/11-01/6; URBROJ: 525-06/220-22-665).  Osnovna razlika između prijašnje i „nove“ Suglasnosti je u tome što je krajnji rok za povrat sredstava po prijašnjoj Suglasnosti (iz 2019. godine) bio do 31.12.2027. godine, dok je po novoj Suglasnosti krajnji rok za povrat kumuliranog duga do 31.12.2029. godine. Temeljem navedenog dokumenta Ministarstvo poljoprivrede je suglasno s izmjenom Terminskog plana povrata kumuliranog duga u iznosu 3.688.990,81 kuna u državni proračun sljedećom godišnjom dinamikom: 2022.-2025.g. 0,00 kuna; 2022. g. 614.831,77 kn; 2027. g. 614.831,80 kn; 2028. g. 1.229.663,62 kn i 2029. g. 1.229.663,62 kn. |
| **NAZIV PROGRAMA:** | **Razvoj slatkovodnog ribarstva**  **1.000,00 kn** |
| **AKTIVNOST** : | Subvencije korisnicima povlastica ribolovne zone na području Sisačko-moslavačke županije S1- A i S1- B |
| **POZICIJA:** | 2546-02 – Subvencije poljoprivrednicima i obrtnicima  **1.000,00 kn** |
| **CILJ PROGRAMA:** | Sufinanciranje nabave i označavanja ribolovnih alata korisnicima povlastica ribolovnog područja za slatkovodno ribarstvo Sisačko-moslavačke županije ribolovnih zona S1 - A i S1 - B. |
| **OBRAZLOŽENJE PROGRAMA:** | Sukladno Zakonu o slatkovodnom ribarstvu, Pravilniku o gospodarskom ribolovu u slatkovodnom ribarstvu i Pravilniku o granicama i površini ribolovnih područja i zona za slatkovodni ribolov te o dopuštenosti i ograničenjima ribolova, Županija od travnja tekuće godine raspolaže i gospodari s dvije ribolovne zone unutar SMŽ (ribolovna zona S1-A sedam povlastica i S1-B sedam povlastica). Slijedom navedenog, potrebno je otvoriti gore navedenu Poziciju na kojoj bi bili prihodi od korištenja povlastica. Tako ostvareni prihodi koristili bi se za sufinanciranje nabave ribolovnog alata i njegova označavanja sukladno Pravilniku o gospodarskom ribolovu u slatkovodnom ribarstvu. |
| **NAZIV PROGRAMA:** | **Zaštita okoliša i prirode**  **2.185.184,73 kn** |
| **AKTIVNOST** : | Izrada dokumenata zaštite okoliša i prirode  605.000,00 kn |
| **POZICIJA:** | 2638-4 – Stručne podloge i izrada dokumenata zaštite prirode  **200.000,00 kn** |
| **CILJ PROGRAMA:** | Donošenje mjera u svrhu zaštite okoliša i ljudskoga zdravlja sprječavanjem i/ili smanjenjem nastanka otpada, smanjenjem negativnih učinaka nastanka otpada te gospodarenja otpadom. |
| **OBRAZLOŽENJE PROGRAMA:** | Zakonom o gospodarenju otpadom („Narodne novine“, broj 84/2021) propisano je kako su jedinice područne (regionalne) samouprave odnosno Grada Zagreba dužne donijeti plan gospodarenja otpadom do 1. siječnja 2024. godine (čl. 111. i 173.) i o tome obavijestiti Ministarstvo.  Sadržaj plana propisan je Dodatkom VI. navedenog Zakona. Plan se objavljuje u službenom glasilu jedinice područne (regionalne) samouprave  SADRŽAJ PLANA GOSPODARENJA OTPADOM JEDINICE PODRUČNE (REGIONALNE) SAMOUPRAVE I GRADA ZAGREBA iz članka 105. ovoga Zakona sadrži:  1. analizu, te ocjenu stanja i potreba u gospodarenju otpadom na području jedinice područne (regionalne) samouprave, odnosno Grada Zagreba, uključujući ostvarivanje ciljeva  2. podatke o postojećim i planiranim građevinama i uređajima za gospodarenje otpadom te statusu sanacije odlagališta i lokacija onečišćenih otpadom  3. podatke o lokacijama odbačenog otpada i njihovom uklanjanju  4. podatke o vrstama i količinama stvorenog otpada, odvojeno sakupljenog otpada, odlaganju komunalnog i biorazgradivog otpada te ostvarivanju ciljeva  5. mjere potrebne za ostvarenje ciljeva smanjivanja ili sprječavanja nastanka otpada, uključujući izobrazno-informativne aktivnosti i akcije prikupljanja otpada  6. popis projekata važnih za provedbu Plana  7. organizacijske aspekte, izvore i visinu financijskih sredstava za provedbu mjera gospodarenja otpadom  8. rokove i nositelje izvršenja Plana  9.mjere prikupljanja miješanog komunalnog otpada i biorazgradivog komunalnog otpada i  10. mjere odvojenog prikupljanja opasnog komunalnog otpada, otpadnog papira i kartona, otpadnog metala, stakla i plastike te glomaznog otpada.  Do donošenja navedenog plana, na snazi ostaju Planovi gospodarenja otpadom jedinica lokalne samouprave i Grada Zagreba doneseni na temelju Zakona o održivom gospodarenju otpadom („Narodne novine“, br. 94/13, 73/17, 14/19, 98/19).  Izvršno tijelo jedinice lokalne samouprave dužno je za 2021., 2022., i 2023. godinu dostaviti godišnje izvješće o provedbi Plana gospodarenja otpadom Republike Hrvatske za prethodnu kalendarsku godinu jedinici područne (regionalne) samouprave i objaviti ga u svom službenom glasilu do 31. ožujka tekuće godine, a ono je dužno je dostaviti godišnje izvješće o provedbi Plana gospodarenja otpadom Republike Hrvatske i objedinjena izvješća jedinica lokalne samouprave Ministarstvu te ih objaviti u svom službenom glasilu i na svojim mrežnim stranicama do 31. svibnja tekuće godine za prethodnu kalendarsku godinu.  Ministarstvo objavljuje objedinjena izvješća na svojim mrežnim stranicama, a dostupni su u Bazi dokumenata održivog razvitka i zaštite okoliša te u objavljenim pregledima podataka i izvješćima. |
| **AKTIVNOST** : | Oprema za civilnu zaštitu  120.000,00 kn |
| **POZICIJA:** | 2660-4 – Usluge tekućeg i investicijskog održavanja opreme CZ  20.000,00 kn |
| **CILJ PROGRAMA:** | Redovno održavanje plovila – gumeni čamac tip Valiant DR-490 i pogonskog motora tip Mercury broj motora ONO 74086 22,4 kW, registarska oznaka RH 26-SK te prateće opreme u vlasništvu Sisačko-moslavačke županije s ciljem djelovanja u svim akcijama zaštite i spašavanja ljudi i imovine. |
| **OBRAZLOŽENJE PROGRAMA:** | Plovilo služi za hitne intervencije kao npr. u incidentnim situacijama spašavanja osoba iz rijeka, pružanja pomoći osobama u rijekama, gašenja požara na plovilima i sl., te za redovne akcije i vježbe. |
| **POZICIJA:** | 2660-5 – Izrada dokumenata CZ  50.000,00 kn |
| **CILJ PROGRAMA:** | Izrada Procjene rizika od velikih nesreća za područje Sisačko-moslavačke županije. |
| **OBRAZLOŽENJE PROGRAMA:** | Na temelju članka 17. stavka 1. i 3. Zakona o sustavu civilne zaštite („Narodne novine“ broj 82/15 i 118/18), članka 7. stavka 2. i 3. Pravilnika o smjernicama za izradu procjene rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave („Narodne novine“ broj 65/19) donose se Smjernice za izradu procjene rizika od velikih nesreća.  Odluku o postupku izrade Procjene rizika od velikih nesreća za područje Sisačko-moslavačke županije i osnivanja Radne skupine donosi župan Sisačko-moslavačke županije.  Okvir/sadržaj Procjene rizika od velikih nesreća za područje Sisačko-moslavačke županije: uvod, osnovne karakteristike područja Sisačko-moslavačke županije (geografski-društveno politički-ekonomski-prirodni-kulturni-povijesni pokazatelji), identifikacija prijetnji, registar svih poznatih rizika, kriterij za procjenu utjecaja prijetnji na kategorije društvenih vrijednosti, opis scenarija (poplave-potresi-epidemije-pandemije-industrijske nesreće-ekstremne temperature-požari), matrice rizika s uspoređenim rizicima, analiza sustava CZ, vrednovanje rizika, popis sudionika u izradi procjene rizika, zaključak. |
| **AKTIVNOST** : | Zaštita na radu  30.000,00 kn |
| **POZICIJA:** | 2662-1 – Zaštita na radu  30.000,00 kn |
| **CILJ PROGRAMA:** | Redovno održavanje vatrogasnih aparata i ostale opreme koje se sukladno članku 41. stavak 5. Zakonu o zaštiti od požara ( „Narodne novine“ broj 92/10 i Pravilnika o vatrogasnim aparatima („Narodne novine“ broj 101/11) obvezno provodi jednom godišnje (servis i pregled vatrogasnih aparata). |
| **OBRAZLOŽENJE PROGRAMA:** | Zbog spajanja Ureda državne uprave i Jedinica područne (regionalne) samouprave povećao se broj vatrogasnih aparata za redovno održavanje s 25 na 34. Zbog povećanja cijena usluga i broja vatrogasnih aparata došlo je do povećanja potrebnih sredstava u proračunu za 20.000,00 kn. |